Lav et referat af nedenstående tekst:

Tekst:
Nordjyllands Politi frygtede, at farlig medicin var havnet i de forkerte hænder, og sendte tirsdag en advarsel ud, hvor de opfordrede borgere, der måtte vide noget, til at henvende sig straks. Det drejede sig om to flasker uden mærkater med 500 milliliter medicin i hver. Medicin, som skulle have været destrueret, og som kan være livsfarlig at indtage. Medicinen var blevet stjålet fra et medicinskab på Aalborg Universitetshospital mellem fredag eftermiddag og mandag morgen. Medicinen er nu sikret. En borger henvendte sig på politigården tirsdag aften, hvor han havde medbragt de to flasker. Det oplyser vagtchef ved Nordjyllands Politi, Per Vagn Nielsen. Finderen har intet med tyveriet at gøre, og kunne ikke hjælpe politiet med oplysninger, som kunne lede dem på sporet af gerningsmanden.

Referat:
En borger afleverede tirsdag aften medicin til politiet, som var stjålet fra et medicinskab på Aalborg Universitetshospital.